pythainlp/thai-wiki-dataset-v4 huggingface dataset:
คืนชำระแค้น

คืนชำระแค้น  ชื่อภาษาอังกฤษ Day Breaker เป็นซีรีส์แนวสืบสวนสอบสวน อาชญากรรมยาเสพติด จากประเทศจีน นำแสดงโดยนักแสดงชื่อดัง หลี่ อี้เฟิง, ซ่ง อี้ และ เฝิง เต๋อหลุน ออกอากาศทาง iQiyi เริ่มวันที่ 22 พฤษภาคม - 21 มิถุนายน 2022 
สำหรับสมาชิก VIP อัพเดททุกวันอาทิตย์ - อังคาร เวลา 19.00 น. วันแรก 6 ตอน วันต่อไปวันละ 2 ตอน 
สำหรับผู้ไม่ใช่สมาชิก สามารถรับชมได้ฟรี อัพเดททุกวันอาทิตย์ - พฤหัสบดี เวลา 19.00 น. วันแรก 2 ตอน วันต่อไปวันละ 1 ตอน
เรื่องย่อ.
ลั่ว เสียง (Li YiFeng) นายตำรวจปราบปรามยาเสพติด ซึ่งอยู่ระหว่างการแฝงตัวเป็นสายลับในแก๊งค้ายา ถูกยิงและระบุว่าเสียชีวิต ในคืนบุกทลายการขายยาล็อตใหญ่ที่เป็นความล้มเหลวและสูญเสียครั้งใหญ่ของวงการตำรวจ
5 ปีต่อมา เฉิน ม่อ (Li YiFeng) คนขับรถแท็กซี่ ซึ่งกำลังดิ้นรนหาเงินมาเป็นค่าผ่าตัดให้ อาสี่ (Li Zhimo) ลูกสาวตัวน้อยของเขา ได้รับข้อเสนอจาก เลี่ยว หย่งเจีย (Stephen Fung) ให้สวมบทเป็น ลั่วเสียง แฝงตัวเข้าแก๊งค้ายาเพื่อแลกกับการผ่าตัดของลูกสาว ใน "ปฏิบัติการคืนดับ" ปฏิบัติการตามล่าตัว คุนทัว (Gao Dongping) พ่อค้ายารายใหญ่ และ ไช่ จื้อหมิง (Xia Tian) หัวหน้าใหญ่แก๊งหนานย่า ซึ่งหนีไปกบดานหลังเหตุการณ์เมื่อ 5 ปีก่อน แต่ยังคงสั่งการอยู่เบื้องหลัง และตามหาจุดกระจายสินค้า โกดังยาเสพติด และโรงงานผลิตใหญ่ เพื่อกำจัดห่วงโซ่ยาเสพติดจากต้นตอ โดยหลักการทำงานของปฏิบัติการนี้คือ การปั่นให้พวกค้ายากำจัดกันเอง
การถ่ายทำ.
คืนชำระแค้น เริ่มบวงสรวงเปิดกล้องถ่ายทำในวันที่ 9 พฤษภาคม 2021 และปิดกล้องในวันที่ 16 กันยายน 2021 รวมถ่ายทำ 24 ตอน, 1548 ฉาก, บท 472 หน้า, ใช้เวลาถ่ายทำ 130 วัน คืนชำระแค้น เป็น 1 ในโปรเจ็กต์ Light On Series ของ iQiyi
"หัวเฉิง" ฉากหลักของเรื่องเป็นเมืองสมมติใกล้เขตสามเหลี่ยมทองคำ เพื่อให้มีบรรยากาศเมืองคล้ายเมืองแถบสามเหลี่ยมทองคำ จึงมีการวางแผนงานยกกองมาถ่ายทำในประเทศไทยในช่วงแรก แต่เนื่องจากสถานการณ์ Covid-19 ทำให้การเดินทางไปถ่ายทำนอกประเทศจีนเป็นเรื่องยากลำบาก ดังนั้นทีมงานจึงเลือกสิบสองปันนาเป็นโลเคชั่นหลักในการถ่ายทำแทน
อุดรพันธ์ จันทรวิโรจน์

อุดรพันธ์ จันทรวิโรจน์ (5 พฤษภาคม พ.ศ. 2489 - 13 มีนาคม พ.ศ. 2563) อดีตนายกองค์การบริหารส่วนจังหวัดเชียงใหม่ 2 สมัย อดีตสมาชิกสภาองค์การบริหารส่วนจังหวัดเชียงใหม่ และผู้ก่อตั้งทีมสโมสรฟุตบอลเชียงใหม่
ประวัติ.
อุดรพันธ์ เกิดเมื่อวันที่ 5 พฤษภาคม พ.ศ. 2489 ในป็นสายตระกูลสืบเชื้อสายชาวพม่า ต้นตระกูลคือ หม่องจันโอ่ง และหม่องตาอู (พนาสิทธิ์ จันทรวิโรจน์) เป็นหนึ่งในกลุ่มตระกูลผู้กว้างขวาง ยิ่งใหญ่ในภาคเหนือ ด้วยครองอาณาจักรยิ่งใหญ่กิจการป่าไม้ในเขตลำปาง
นายอุดรพันธ์ ได้เสียชีวิต เมื่อวันที่ 13 มีนาคม พ.ศ. 2563 ที่ประเทศพม่า
การทำงาน.
อุดรพันธ์ จันทรวิโรจน์ เป็นนักธุรกิจเกี่ยวเป็นตัวแทนจำหน่ายเบียร์และน้ำดื่มตราสิงห์ในภาคเหนือ ต่อมาได้เข้าสู่งานการเมืองโดยการลงสมัครรับเลือกตั้งเป็นสมาชิกสภาจังหวัดเชียงใหม่ (สจ.) และได้รับเลือกเป็นนายกองค์การบริหารส่วนจังหวัดเชียงใหม่ (เลือกโดยสมาชิกสภาจังหวัด) ในขณะดำรงตำแหน่งเขาถูกคณะกรรมการป้องกันและปราบปรามการทุจริตแห่งชาติ (ป.ป.ช.) ฟ้องศาลอาญาคดีทุจริตและประพฤติมิชอบภาค 5 กรณีให้วิศวกรออกแบบต่อเติมอาคาร อบจ.เชียงใหม่ โดยมิชอบ ซึ่งต่อมาศาลได้ตัดสินให้จำคุก นายอุดรพันธ์ เป็นเวลา 8 ปี เมื่อวันที่ 16 มกราคม พ.ศ. 2561
อุดรพันธ์ ลงสมัครรับเลือกตั้งนายกองค์การบริหารส่วนจังหวัดเชียงใหม่ ในปี 2547 แข่งขันกับ ธวัชวงศ์ ณ เชียงใหม่ ซึ่งเขาและธวัชวงศ์ ต่างได้รับการสนับสนุนจากพรรคไทยรักไทย แต่ในครั้งนั้นธวัชวงศ์ ณ เชียงใหม่ เป็นฝ่ายชนะการเลือกตั้ง
ต่อมาในการเลือกตั้งปี 2551 เขาได้ลงสมัครรับเลือกตั้งนายกองค์การบริหารส่วนจังหวัดเชียงใหม่อีกครั้ง โดยมีผู้สมัครแข่งขันคือ ธวัชวงศ์ ณ เชียงใหม่ และบุญเลิศ บูรณุปกรณ์ ผลปรากฏว่านายบุญเลิศ เป็นฝ่ายชนะการเลือกตั้ง
วงการฟุตบอล.
อุดรพันธ์ จันทรวิโรจน์ เป็นผู้ก่อตั้งสโมสรฟุตบอลเชียงใหม่ ต่อมาเขาได้ตบหน้า สุรศักดิ์ คุณดิลกสิโรดม ผู้ตัดสินในเกมที่เชียงใหม่เปิดบ้านเสมอ นครปฐม ยูไนเต็ด 1-1 ในดิวิชั่น 1 จนกระทั่งสมาคมฟุตบอลแห่งประเทศไทย ตัดสินห้ามยุ่งเกี่ยวกับฟุตบอลตลอดชีวิต พร้อมกับปรับเงิน จำนวน 1 แสนบาท
กระทรวงกลาโหม (ประเทศรัสเซีย)

กระทรวงกลาโหมของสหพันธรัฐรัสเซีย (อักษรย่ออย่างไม่เป็นทางการว่า МО, МО РФ หรือ Minoboron)
ประธานาธิบดีรัสเซีย เป็นผู้บัญชาการทหารสหพันธรัฐรัสเซียและกำกับดูแลกิจกรรมของกระทรวง รัฐมนตรีว่าการกระทรวงกลาโหมใช้อำนาจการบริหารและปฏิบัติการเหนือกองทัพ เจ้าหน้าที่ทั่วไปปฏิบัติตามคำแนะนำและคำสั่งของประธานาธิบดีและรัฐมนตรีกลาโหม
อาคารหลักของกระทรวงสร้างขึ้นในทศวรรษที่ 1940 ตั้งอยู่ที่จัตุรัสอาร์บัตสกายาใกล้ถนนอาร์บัต อาคารอื่น ๆ ของกระทรวงตั้งอยู่ทั่วเมืองมอสโก หน่วยงานสูงสุดที่รับผิดชอบในการจัดการและการกำกับดูแลของกระทรวงกลาโหมคือศูนย์การจัดการการป้องกันประเทศ (Национальный центр управления обороной РФ) ซึ่งตั้งอยู่ที่เขื่อนฟรันเซนสกายาและรับผิดชอบในการรวมศูนย์คำสั่งของกองทัพ
รัฐมนตรีว่าการกระทรวงกลาโหมรัสเซียคนปัจจุบันคือนายอันเดรย์ เบลูซอฟ
ตำบลขามทะเลสอ

ขามทะเลสอ เป็นตำบลหนึ่งในอำเภอขามทะเลสอ จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลขามทะเลสอ และ องค์การบริหารส่วนตำบลขามทะเลสอ
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลขามทะเลสอ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลโป่งแดง (อำเภอขามทะเลสอ)

ตำบลโป่งแดง เป็นตำบลหนึ่งในอำเภอขามทะเลสอ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโป่งแดง ตั้งอยู่ห่างจากที่ว่าการอำเภอประมาณ 3 กิโลเมตร
การปกครอง.
ตำบลโป่งแดง แบ่งการปกครองออกเป็น 8 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา 
สถานที่สำคัญ.
ตำบลโป่งแดงมีวัดทั้งหมด 5 แห่ง และสำนักสงฆ์ทั้งหมด1 แห่ง
แผ่นดินไหวหลัก

แผ่นดินไหวหลัก  เป็นแผ่นดินไหวครั้งที่ใหญ่ที่สุดในเหตุการณ์หนึ่ง ๆ บางครั้งมีแผ่นดินไหวนำเกิดขึ้นก่อน และมักมีแผ่นดินไหวตามเกิดขึ้นติดตามมาอีกหลายครั้ง
แผ่นดินไหวนำ.
เป็นแผ่นดินไหวที่เกิดขึ้นก่อนแผ่นดินไหวหลัก และมีความเกี่ยวข้องกันทั้งในเรื่องเวลาและระยะห่าง การเรียกแผ่นดินไหวว่า แผ่นดินไหวนำ แผ่นดินไหวหลัก หรือแผ่นดินไหวตาม จะเป็นไปตามลำดับของเหตุการณ์
แผ่นดินไหวตาม.
เป็นแผ่นดินไหวขนาดเล็กที่เกิดขึ้นหลังจากแผ่นดินไหวขนาดใหญ่ ในพื้นที่เดียวกับพื้นที่ไหวหลัก
ตำบลหนองสรวง (อำเภอขามทะเลสอ)

ตำบลหนองสรวง เป็นตำบลหนึ่งในอำเภอขามทะเลสอ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองสรวง 
การปกครอง.
ตำบลหนองสรวง แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
วัดบูรพาราม (อำเภอเมืองสุรินทร์)

วัดบูรพาราม เป็นพระอารามหลวงชั้นตรี ชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ที่ตำบลในเมือง อำเภอเมืองสุรินทร์ จังหวัดสุรินทร์
ประวัติ.
วัดบูรพารามตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อ พ.ศ. 2480 สร้างโดยพระยาสุรินทร์ภักดีศรีณรงค์จางวาง (เชียงปุม) เจ้าเมืองสุรินทร์คนแรก ร่วมมือกันสร้างกับชาวบ้านเมื่อประมาณ พ.ศ. 2300–2330 ตั้งชื่อวัดว่า วัดบูรพ์ แรกเริ่มสังกัดมหานิกาย แต่ต่อมาเมื่อพ.ศ. 2476 สมเด็จพระมหาวีรวงศ์ (อ้วน ติสฺโส) ดำรงตำแหน่งเจ้าคณะมณฑลนครราชสีมา ได้อนุมัติให้วัดบูรพ์เป็นวัดในสังกัดคณะธรรมยุต แล้วนิมนต์พระราชวุฒาจารย์ (ดูลย์ อตุโล) ให้มาดำรงตำแหน่งเจ้าอาวาส วัดบูรพารามได้รับสถาปนาเป็นพระอารามหลวงชั้นตรี ตั้งแต่วันที่ 1 กุมภาพันธ์ พ.ศ. 2520 
ปูชนียวัตถุที่สำคัญ คือ "หลวงพ่อพระชีว์" (หลวงพ่อประจี) พระพุทธรูปศักดิ์สิทธิ์คู่บ้านคู่เมืองของสุรินทร์ เป็นพระพุทธรูปปางมารวิชัย หน้าตักกว้าง 4 ศอก ปั้นด้วยเนื้อดินเผาอัดแน่น มีพุทธลักษณะศิลปะชาวกูย(ส่วย) หรือในวิชาการเรียกรวมๆว่าศิลปะแบบลาวล้านช้าง ไม่ปรากฏหลักฐานว่าสร้างขึ้นเมื่อใด แต่สันนิษฐานว่าสร้างขึ้นมาพร้อมกับวัดบูรพาราม พระพุทธรูปประดิษฐานอยู่ในมณฑปจัตุรมุข
การย้อมส้ม

การย้อมส้ม หรือ เกสราภิวัตน์  เป็นคำเรียกนโยบายฝ่ายขวาที่สนับสนุนแนวคิดชาตินิยมฮินดูในประเทศอินเดีย นักวิจารณ์ทางการเมืองประดิษฐ์คำนี้ขึ้นมา เพื่อเรียกนโยบายของรัฐบาลชาตินิยมฮินดูในอินเดียที่พยายามเชิดชูบทบาทของศาสนาฮินดูในประวัติศาสตร์อินเดีย ในขณะเดียวกันก็ละทิ้งบทบาทของชุมชนศาสนาอื่น ๆ ผ่านทางการแก้ไขเนื้อหาในหนังสือเรียน โดยสีส้มหรือสีฝรั่น (saffron) เป็นสีที่ใช้แทนศาสนาฮินดู
ในสมัยอาณานิคมอังกฤษ ประวัติศาสตร์ของอินเดียส่วนใหญ่ถูกกำหนดโดยนักประวัติศาสตร์ชาวอังกฤษ ซึ่งมีเนื้อหาสนับสนุนว่าการปกครองอินเดียโดยอังกฤษนั้นเป็นไปเพื่อการพัฒนาและปรับปรุงความเป็นอยู่ของอินเดียให้ดียิ่งขึ้น วาทกรรมนี้ปรากฏทั่วไปในหนังสือเรียนยุคอาณานิคมอังกฤษ หลังอินเดียได้รับเอกราชในปี ค.ศ. 1947 มีความพยายามผลักดันการผลิตประวัติศาสตร์ที่เสนอแง่มุมของการกดขี่โดยอังกฤษ รัฐสภาจึงจัดตั้งสภาแห่งชาติว่าด้วยการฝึกและการวิจัยการศึกษา (National Council of Education Research and Training; NCERT) ขึ้นเพื่อร่างแบบเรียนประวัติศาสตร์อินเดียใหม่ NCERT ได้ว่าจ้างนักประวัติศาสตร์และนักจดหมายเหตุเพื่อสร้างหลังสูตรร่วมว่าด้วยเหตุการณ์ในประวัติศาสตร์ของอินเดีย โดยมีเป้าหมายหลักที่การลบล้างวาทกรรมยุคอาณานิคมออก และมีเป้าหมายหลักในการสร้างหลักสูตรที่เป็นฆราวาสนิยม แนวทางของ NCERT นี้สร้างความไม่พอใจเป็นอย่างมากในหมู่ฮินดูขวาจัด
พรรคภารตียชนตา (BJP) เคยกล่าวว่าแบบเรียนประวัติศาสตร์อินเดียหลายเล่มมีเนื้อหาแบบยุโรปเป็นศูนย์กลาง และเป็นมาร์กซิสต์อย่างเปิดเผย ในอดีต BJP มีความพยายามที่จะแก้ไขหลักสูตรประวัติศาสตร์นี้แต่ล้มเหลวโดยเฉพาะในรัฐที่พรรคไม่ได้อยู่ในอำนาจ นอกจากนี้ BJP ยังอ้างวาทกรรมแอบแฝงในการต้านฮินดู เพื่อเข้ามาจัดโครงสร้างองค์กร NCERT และสภาการศึกษาประวัติศาสตร์อินเดีย (Indian Council of Historical Research; ICHR) เพื่อให้ผลิตแบบเรียนประวัติศาสตร์ที่ตรงกับมุมมองชาตินิยมฮินดูของ BJP ส่วนในรัฐที่ BJP มีอำนาจในทางการเมืองอยู่นั้น แบบเรียนได้ถูกแก้ไขอย่างหนักเพื่อให้ชูวาทกรรมชาตินิยมฮินดู การเปลี่ยนแปลงที่ว่านี้ เช่น การลบล้างประเด็นเรื่องการยกเลิกระบบชนชั้นวรรณะ (caste-based exclusion) และความรุนแรงจากชนชั้นวรรณะ ออกจากประวัติศาสตร์ ไปจนถึงการลบหรือลดทอนบทบาทของชาวมุสลิมในการสร้างชาติอินเดีย 
"ฮินดูสตานไตมส์" รายงานผลการตรวจสอบเนื้อหาแบบเรียนที่ถูกย้อมส้มโดย BJP ในปี ค.ศ. 2014 ระบุว่าความพยายามของฝ่ายขวาในการเปลี่ยนแบบเรียนและแก้ไขประวัติศาสตร์นี้ต้องเจอกับ "การต่อต้านในระดับหนึ่ง เนื่องจากไม่มีนักประวัติศาสตร์ที่น่าเชื่อถือมาสนับสนุน"
ในกลางปี ค.ศ. 2015 "เดอะไทมส์ออฟอินเดีย" รายงานว่าสภาแห่งชาติว่าด้วยการฝึกและการวิจัยการศึกษาซึ่งรับผิดชอบด้านการจัดพิมพ์หนังสือเรียน ได้เข้าร่วมการประชุมที่จัดโดยกระทรวงการพัฒนาทรัพยากรมนุษย์ ในระหว่างการประชุมครั้งนั้นได้มีการหารือเกี่ยวกับการเปลี่ยนแปลงตำราเรียน เจ้าหน้าที่จากสภาวิจัยประวัติศาสตร์อินเดียกล่าวว่าหัวข้อเรื่องชาตินิยมไม่ได้รับการปฏิบัติอย่างเหมาะสมในตำราเรียน จึงเป็นจุดเริ่มต้นของการแก้ไขตำราเรียน
ตอร์เรเดมะนิลา

ตอร์เรเดมานีลา "(Torre de Manila; แปลตรงตัว#เปลี่ยนทาง '"หอคอยมะนิลา"'; ฟิลิปิโน: Tore ng Maynila)" เป็นอาคารสูงสำหรับที่อยู่อาศัยของดีเอ็มซีไอโฮมส์ ในย่านเอร์มีตา มะนิลา ประเทศฟิลิปปินส์ อาคารเมื่อสร้างเสร็จจะมีขนาด 46 ชั้นเหนือพื้นดิน ในจำนวนนี้ 41 ชั้นเป็นที่อยู่อาศัย, 4 ชั้นเป็นที่จอดรถ และชั้นหนึ่งเป็นสิ่งอำนวยความสะดวก รวมถึงยังมีมีอีกสามชั้นใต้ดิน
อาคารเป็นที่รู้จักจากข้อถกเถียงกรณีที่ตั้งของอาคารที่อยู่ใกล้กับอนุสรณ์สถานรีซัล จนทำให้อาคารปรากฏในพื้นหลังของภาพถ่ายอนุสรณ์ซึ่งทำให้เป็นที่เรียกขานในชื่อ "โฟโต้บอมเบอร์แห่งชาติ" (national photobomber; ฟิลิปิโน: "Pambansang Fotobamer") และ "ความอัปยศของชาติต่อรีซัล" (a national disgrace to Rizal) มีความพยายามยับยั้งการก่อสร้างอาคารมาตลอดตั้งแต่ปี 2012 ถึง 2017 มีการหยุดการก่อสร้างเป็นพัก ๆ แต่ท้ายที่สุดก็ดำเนินต่อจนสำเร็จเนื่องจากไม่ปรากฏกฎหมายใด ๆ ที่ห้ามการก่อสร้างอาคารในทิวทัศน์ของอนุสรณ์สถานแห่งชาติอย่างอนุสรณ์สถานรีซัล ผู้พัฒนาโครงการแจงต่อศาลสูงโดยอ้างรัฐบัญญัติมรดกทางวัฒนธรรมของชาติ ปี 2009 ว่าไม่มีการระบุว่าจะพิทักษ์ทิวทัศน์โดยรอบของมรดกทางวัฒนธรรม ในปี 2017 ศาลสูงได้ตัดสินให้การก่อสร้างดำเนินต่อไปได้โดยไม่ผิดกฎหมาย ถือเป็นการสิ้นสุดความพยายามหยุดยั้งการก่อสร้าง
ตำบลบึงอ้อ

ตำบลบึงอ้อ เป็นตำบลหนึ่งในอำเภอขามทะเลสอ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบึงอ้อ ตั้งอยู่ห่างจากที่ว่าการอำเภอประมาณ 7 กิโลเมตร
การปกครอง.
ตำบลบึงอ้อ แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
วัดวังตะวันตก

วัดวังตะวันตก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลัง อำเภอเมืองนครศรีธรรมราช จังหวัดนครศรีธรรมราช
ประวัติ.
สถานที่ตั้งวัดวังตะวันตกแต่เดิมเป็นป่าขี้แรดใช้เป็นที่ค้างศพของคนในเมืองซึ่งนำออกมาทางประตูผี ซึ่งอยู่ด้านตะวันตกของตัวเมืองแล้วนำล่องเรือมาตามคลองท้ายวังเขาคลองทา แล้วเอาศพไว้ในที่ที่เป็นป่าขี้แรด ต่อมากลายเป็นที่รกร้างว่างเปล่าเพราะประเพณีการค้างศพได้เลิกนิยมไป ที่บริเวณนี้จึงกลายเป็นบ้านตากแดดคือปล่อยทิ้งไว้ให้แดดเผาเพื่อล้างสถานที่ที่เคยค้างศพและไม่มีผู้คนกล้าเข้ามาอาศัยอยู่ ต่อมาเจ้าจอมปรางซึ่งชาวบ้านเรียกว่า แม่นางเมืองหรือแม่วัง เห็นเป็นที่ว่างและอยู่ใกล้กับวังของท่านเพียงคนละฟาก จึงเกิดความคิดที่จะดัดแปลงที่ว่างนั้นให้เป็นอุทยานเพื่อเป็นที่พักผ่อนของบุตรชาย เจ้าพระยานคร (น้อย) ประกอบกับเจ้าพระยานครศรีธรรมราช (พัฒน์) ได้เลื่อนตำแหน่งเป็นเจ้าเมืองนครศรีธรรมราช จึงได้ดัดแปลงป่าขี้แรดให้เป็นอุทยาน 
ต่อมาถึงสมัยเจ้าพระยานคร (น้อย) ได้ตำแหน่งเจ้าเมืองนครศรีธรรมราช ต้องรับภาระจัดการพระศพเจ้าจอมมารดาปราง ได้เลือกเอาอุทยานแห่งนี้เป็นที่ฌาปนกิจศพและได้ปรับปรุงวังตะวันออกให้เป็นวัดวังตะวันออก พร้อม ๆ กันนี้ได้ได้แปรสภาพอุทยานแห่งนี้ให้เป็นวัดอีกวัดหนึ่ง เรียกว่า "วัดวังตะวันตก" เมื่อประมาณ พ.ศ. 2380 เจ้าพระยานครศรีธรรมราช (น้อย) ได้สร้างพระพุทธรูปสูงใหญ่ขึ้นองค์หนึ่งไว้ทางทิศใต้ของบริเวณวัด โดยสร้างไว้บนเนินดินซึ่งเป็นส่วนหนึ่งของอุทยาน ถวายชื่อว่า "พระศรีธรรมโศกราช" เพื่อเป็นการเฉลิมพระเกียรติยศของผู้เป็นเจ้าเมืองนครศรีธรรมราช คนทั่วไปนิยมเรียกว่า "พระสูง" เมื่อ พ.ศ. 2515 ประชาชนได้ร่วมกันสร้างวิหารคลุมไว้
วัดวังตะวันตกตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2509
กุฏิทรงไทย.
ภายในวัดวังตะวันตกมีกุฏิทรงไทยหลังหนึ่งมีจารึกสลักบนไม้เหนือบนประตูหลังกลางทางด้านตะวันออก กล่าวถึงการสร้างกุฏิหลังนี้ว่าเริ่มสร้างเมื่อ พ.ศ. 2431 ใช้เวลาสร้าง 13 ปี เพื่อให้พระสงฆ์ได้อาศัยเรียนพระธรรมบำรุงพุทธศาสนา ผู้สร้างคือ พระอาจารย์ย่อง (พระครูกาชาด) คงเป็นพระสงฆ์ผู้เป็นแม่งานร่วมกับบรรดาญาติโยม สานุศิษย์
กุฏิมีลักษณะเป็นอาคารเรือนไทยภาคใต้ เป็นหมู่เรือนไทยสร้างด้วยไม้ เป็นเรือนฝากระดานแบบเรือนสร้างสับ 3 หลังหลังคาหน้าจั่วหันไปทางทิศตะวันออกทั้งหมด เรือนหลังกลางเป็นห้องโถงโล่งและเรือนอีก 2 หลังเป็นปีกยกพื้นสูงทั้ง 2 ข้าง มีฐานที่มีหลังคาคลุมต่อเชื่อมกันหลังคามุงกระเบื้องไม่เคลือบ ด้านทิศตะวันตกเป็นเรือนครัวซึ่งได้ย้ายมาประชิดกุฏิภายหลัง ปัจจุบันมีชานเรือนทำด้วยปูนซิเมนต์เชื่อมหมู่กุฏิและเรือนครัวเข้าด้วยกัน ตัวเรือนกุฏิไม้เป็นแบบเรือฝาประกน มีลวดลายแกะสลักไม้ ตกแต่งตามส่วนต่าง ๆ เป็นรูปบุคคลมีปีกประกอบลายพรรณพฤกษา ลายหัวบุคคลมีลำตัวเป็นก้านต้นไม้ กรอบหน้าต่างด้านล่างสลักเป็นลายเครือเถาและลายเรขาคณิตใต้กุฏิยกพื้นสูง
กุฏิทรงไทยที่ได้รับรางวัลอาคารอนุรักษ์ดีเด่นประเภทปูชนียสถานและวัดวาอาราม จากสมาคมสถาปนิกสยามในพระบรมราชูปถัมภ์ เมื่อ พ.ศ. 2535
บอลด์เกต

บอลด์เกต  หรือ โบตักเกต (botakgate; "botak" แปลว่า ศีรษะล้าน) หรือ บอลด์ 11 (อักษรโรมัน: bald 11) เป็นเรื่องอื้อฉาวในมาเลเซียที่เริ่มต้นเมื่อ 30 มกราคม 2006 เมื่อตำรวจมาเลเซียควบคุมตัวพลเมืองสูงอายุจำนวน 11 คนขณะกำลังเล่นไพ่นกกระจอก ซึ่งเป็นเกมการพนัน และจับทั้งหมดโกนศีรษะ การพนันโดยใช้ชิปเช่นไพ่นกกระจอกนั้นพบได้ทั่วไปในชาวจีนมาเลเซีย แต่หากการพนันนั้นมีเงินมาเกี่ยวข้องโดยปราศจากใบอนุญาตจะผิดกฎหมายทันที เหตุการณ์นี้เกิดขึ้นไม่กี่วันหลังคณะกรรมการอิสระเปิดเผยลชรายละเอียดจากการตรวจสอบกรณีอื้อฉาวการระรายผู้ถูกคุมขังในมาเลเซียจากปี 2005
ผู้ต้องสงสัยทั้งสิบเอ็ดคนที่ถูกควบคุมตัวได้แก่ Chee Kit Sing (65 ปี), Chi Kong Eng (31 ปี), Tee Boon Kiah (55 ปี), Lee Chu Heng (63 ปี), Lim Kee Swee (64 ปี), Lee Swee Fong (49 ปี) และ Lim Yew Bee (54 ปี) ถูกจับกุมขณะอยู่ในโกปี๊เตี่ยมแห่งหนึ่งในเมืองกาจัง รัฐเซอลาโงร์ ในัวนที่สองของเทศกาลตรุษจีน นอกจากนี้ยังมีผู้ถูกคุมขังในที่คุมขังเดียวกันอีก 103 คนที่ถูกจับโกนศีรษะเช่นกัน ทั้งสิบเอ็ดคนถูกปล่อยตัวในวันต่อมา
โฆษกตำรวจกาจังออกมาปกป้องว่าการจับโกนศีรษะนั้นเป็นไปในฐานะ "การดำเนินการขั้นมาตรฐาน" (standard procedure) ซึ่งเป็นเหตุผลเดียวกันกับที่ให้ในกรณีอื้อฉาวปี 2005 โดยอ้างมาตรา 9a ของกฎหมายว่าด้วยการกักขัง (Lock Up Rules) ผู้นำฝ่ายค้านรัฐสภามาเลเซีย ลิม กิต เซียง จากพรรคเดโมเครติกแอกชั่น (DAP) เรียกเหตุการณ์อื้อฉาวครั้งนี้ว่า "โบตักเกต" (botakgate)
ชยเทพ

ชยเทพ หรือ ชยเทวะ (อักษรโรมัน: Jayadeva, หรือ Jaideva; เกิด ป. ค.ศ. 1170) เป็นกวีภาษาสันสกฤตที่มีช่วงชีวิตอยู่ในศตวรรษที่ 12 เป็นที่รู้จักจากมหากาพย์ "คีตโควินท์" ซึ่งเล่าเรื่องความรักของพระกฤษณะที่มีต่อ"โคปี" พระราธา เนื้อหาในกวีนิพนธ์ที่เสนอความรักของพระราธาที่ยิ่งใหญ่กว่าพระกฤษณะ ทำให้งานเขียนนี้มีความสำคัญมากต่อขบวนการภักติในศาสนาฮินดู
ไม่ปรากฏหลักฐานมากนักเกี่ยวกับชีวประวัติของชยเพท ทราบเพียงแค่ว่าเป็นกวีที่ถือสันโดษ และดำรงชีพด้วยการเป็นขอทาน มีชีวิตอยู่ในพื้นที่อินเดียตะวันออก ชยเทพเป็นผู้นิพนธ์ที่เก่าแก่ที่สุดในบรรดาบทสวดของครุกรันถสาหิบของศาสนาซิกข์ที่นำเนื้อหาของชพเทพมาบรรจุหลายศตวรรษหลังเสียชีวิต
มิสแกรนด์ไนจีเรีย

ลำดับเวลาของผู้ได้รับใบอนุญาตมิสแกรนด์ไนจีเรีย
มิสแกรนด์ไนจีเรีย  – เป็นการประกวดประจำปีของไนจีเรียซึ่งมีจุดมุ่งหมายเพื่อค้นหาและส่งเสริมหญิงสาวที่มีคุณค่าและคุณธรรมที่ส่งผลกระทบในเชิงบวกต่อรุ่นและสิ่งแวดล้อมของเธอในขณะที่มีความสนใจอย่างมากในบริการด้านมนุษยธรรม. เข้าร่วมการแข่งขัน มิสแกรนด์อินเตอร์เนชันแนล.
ฉบับ.
รายการต่อไปนี้เป็นรายละเอียดของการประกวด มิสแกรนด์ไนจีเรีย นับตั้งแต่ก่อตั้งในปี 2015.
การแข่งขันระดับนานาชาติ.
ต่อไปนี้เป็นรายชื่อตัวแทนชาวไนจีเรียของมิสแกรนด์อินเตอร์เนชั่นแนล
สัญลักษณ์สี#เปลี่ยนทาง 
การประกวดรอบระดับประเทศ.
รายการต่อไปนี้คือผู้เข้ารอบสุดท้ายของการประกวด มิสแกรนด์ไนจีเรีย รวมถึงผลการประกวด
#เปลี่ยนทาง : ชนะเลิศ
#เปลี่ยนทาง : รองชนะเลิศหรืออันดับ 5/9
#เปลี่ยนทาง : เข้ารอบรองชนะเลิศ
#เปลี่ยนทาง : ผู้เข้าแข่งขันในรอบก่อนรอบสุดท้าย
#เปลี่ยนทาง : ชนะเลิศตำแหน่งระดับชาติอีกหนึ่งรางวัลเป็นรางวัลเสริม
#เปลี่ยนทาง : รางวัลพิเศษหรือเข้ารอบสุดท้ายรางวัลพิเศษ
#เปลี่ยนทาง : ถอนตัว
#เปลี่ยนทาง : ไม่ได้เข้าร่วม
จัง ซอ-ฮี

จัง ซอ-ฮี (เกิด 5 มกราคม ค.ศ. 1972) เป็นนักแสดงหญิงชาวเกาหลีใต้ เธอได้แสดงในละครโทรทัศน์หลายเรื่อง อาทิ รอยรักแรงแค้น (2002) และพิษรักแรงแค้น (2008) ซึ่งทั้ง 2 เรื่องเป็นละครที่ประสบความสำเร็จอย่างมากในด้านความนิยมและทำให้ จัง ได้รับรางวัลการแสดงสูงสุดในอาชีพของเธอจากเวที เอ็มบีซี ดรามา อวอร์ดส์ และเอสบีเอส ดรามา อวอร์ดส์ ในการสำรวจของจีนในปี ค.ศ. 2007 เกี่ยวกับนักแสดงเกาหลีที่ทรงอิทธิพลที่สุด จัง เป็นนักแสดงที่มีอันดับสูงสุดในฝ่ายหญิงและอยู่ในอันดับที่ 7 ในภาพรวม
จัง เปิดตัวในวงการบันเทิงเมื่อเธอชนะการประกวดนางงามเด็กในปี ค.ศ. 1981 และเริ่มอาชีพการแสดงของเธอในฐานะนักแสดงและนางแบบเด็ก ต่อมาเธอได้รับการแต่งตั้งให้เป็นทูตสันถวไมตรีสำหรับงาน Gwangju Design Biennale ประจำปี ค.ศ. 2009
เหตุเพลิงไหม้ห้องสมุดเซมินารีเทววิทยายิว

เหตุเพลิงไหม้ห้องสมุดเซมินารีเทววิทยายิวถูกพบเมื่อวันจันทร์ที่ 18 เมษายน ค.ศ. 1966 เวลา 10:15 น. เมื่อพบเห็นควันไฟออกมาจากหน้าต่างบานเล็กด้านบนบานใดบานหนึ่งของหอห้องสมุดเซมินารีเทววิทยายิวที่บรอดเวย์ และถนนเส้นที่ 122 ในมอร์นิงไซด์ไฮส์ แมนแฮตตัน นครนิวยอร์ก
หอดังกล่าวที่มีหน้าต่างเล็ก ๆ เพียงไม่กี่บาน เป็นสภาพแวดล้อมที่สมบูรณ์แบบสำหรับการเกิดเพลิงไหม้ครั้งใหญ่ ที่นั่นไม่มีชั้นใดแยกชั้นหนึ่งออกจากอีกชั้นหนึ่ง โดยมีเพียงหิ้งหนังสือห้องสมุดที่ทำด้วยเหล็กกล้าซึ่งล้อมรอบด้วยทางเดินแคบ ๆ หอนี้เป็นเหมือนเตาอบและไฟก็ลุกลามอย่างรวดเร็ว โดยการดับไฟเป็นเรื่องยากมาก โดยมีเพียงทางเข้าและบันไดทางเดียวจากด้านล่าง รวมทั้งทางเข้าหน้าต่างที่จำกัด
อัลเฟรด เอคเตอร์ต ผู้เป็นหัวหน้ากองดับเพลิงได้ส่งบรรดานักผจญเพลิงสวมหน้ากากไปยังชั้นสูงสุดที่สามารถเข้าถึงได้อย่างปลอดภัย ซึ่งนักผจญเพลิงได้เอาผ้าใบคลุมชั้นวางหนังสือให้มากที่สุดเท่าที่จะทําได้ ในขณะที่รถดับเพลิงที่มีตะขอและบันไดยาวได้พ่นน้ำผ่านช่องเปิดที่สูงที่สุดในหอ ซึ่งไหลลงสู่กองไฟเบื้องล่าง ทั้งนี้ เหตุเพลิงไหม้ดังกล่าวได้ถูกประกาศว่าอยู่ภายใต้การควบคุมเมื่อเวลาประมาณ 19:00 น. นับเป็นเวลาเก้าชั่วโมงหลังจากที่พบ
เมนาเฮิม ชเม็ลท์เซอร์ ผู้เป็นบรรณารักษ์ในขณะนั้น ได้ร่วมงานกับเจอร์สัน โคเฮน ผู้ที่จะเป็นอธิการบดีในอนาคตของเซมินารีเทววิทยายิวแห่งอเมริกา และหัวหน้ากองดับเพลิง สำหรับการเข้าครั้งแรกในที่เปียกหมาด ๆ และหิ้งหนังสือที่ไหม้เกรียม โดยพบว่าเหตุเพลิงไหม้ส่วนใหญ่จำกัดอยู่ที่หิ้งหนังสือชั้นบน ซึ่งส่วนใหญ่เป็นสำเนาหนังสือชุดที่สองและสาม แม้ว่าจะมีการได้มาซึ่งการจัดหาทรัพยากรที่สำคัญบางฉบับเมื่อเร็ว ๆ นี้ด้วย แต่น้ำได้ก่อให้เกิดความเสียหายอย่างใหญ่หลวง และการเติบโตของเชื้อราก็คุกคามที่จะทำมากกว่านี้ หลังจากปฏิเสธหลายวิธีในการทำให้หนังสือที่เปียกน้ำแห้ง ข้อเสนอแนะดังกล่าวได้ส่งไปยังรับบี เดวิด โคเฮน ผู้เป็นรองอธิการบดีของเซมินารี โดยให้วางกระดาษชำระระหว่างหน้าหนังสือทุกเล่มเพื่อดูดซับความชื้น อาสาสมัครทุกวัยได้รับคัดเลือกจากในละแวกใกล้เคียงและนำนักเรียนโรงเรียนที่มีการเรียนเฉพาะกลางวันของชาวยิวเข้ามาช่วยเหลือ ส่วนกระดาษชำระจัดทำโดยผู้ค้าปลีกและผู้ผลิตในท้องถิ่น
หนังสือจำนวน 70,000 เล่มถูกผลาญเหตุเพลิงไหม้ดังกล่าว และอีกหลายเล่มได้รับความเสียหาย ส่วนหนังสือและต้นฉบับหายากของห้องสมุดซึ่งเก็บไว้ที่อื่นได้รับการสงวน
หนังสือของห้องสมุดได้รับการทำให้คืนสภาพเดิมด้วยความช่วยเหลือจากการบริจาคจากห้องสมุดเอกชนและของสถาบัน โดยบรรดาหนังสือดังกล่าวได้รับการย้ายไปที่อาคารซึ่งทำเตรียมไว้ก่อนในลานเซมินารีเทววิทยายิว ที่ยังคงเหลืออยู่จนกระทั่งอาคารห้องสมุดแห่งใหม่สร้างเสร็จใน ค.ศ. 1984
ปัจจุบัน ห้องสมุดนี้มีหนังสือมากกว่า 380,000 เล่ม ด้วยความช่วยเหลือจากมูลนิธิฮอเรซ ดับเบิลยู. โกลด์สมิธ หนังสือ 35,000 เล่มที่รอดพ้นจากเพลิงไหม้และเก็บไว้ในตู้เก็บเอกสารระบบรางเลื่อนกำลังได้รับการฟื้นฟูสภาพรวมถึงจัดหมวดหมู่
บริการสุขภาพแห่งชาติ

บริการสุขภาพแห่งชาติ  หรือ เอ็นเอชเอส  เป็นคำกว้าง ๆ ใช้เรียกระบบบริการสุขภาพที่รัฐบาลเป็นผู้อุดหนุนในสหราชอาณาจักร นับตั้งแต่ปี 1948 ระบบเอ็นเอชเอสได้รับการอุดหนุนจากงบประมาณภาษี ปัจจุบันมีระบบสามระบบที่เรียกชื่อว่า "เอ็นเอชเอส" (เอ็นเอชเอส อังกฤษ, เอ็นเอชเอส สกอตแลนด์ และเอ็นเอชเอส เวลส์) ส่วนในไอร์แลนด์เหนือมีเอชเอสซี  แต่ยังคงเรียกกันในท้องถิ่นว่า "เอ็นเอชเอส" ระบบทั้งสี่ตั้งขึ้นในปี 1948 เพื่อเป็นการปฏิรูปสังคมครั้งใหญ่หลังสงครามโลกครั้งที่สองสิ้นสุด หลักการในการก่อตั้ง NHS คือการเป็นระบบสุขภาพที่ครอบคลุม เป็นสากล และไม่มีค่าใช้จ่าย ให้บริการตามความจำเป็นทางการแพทย์ ไม่ใช่ตามอำนาจการจ่ายของบุคคล แต่ละระบบให้บริการสุขภาพที่มีระดับไม่มีค่าใช้จ่ายแตกต่างกันไป ยกเว้นเพียงบริการทันตกรรมและบริการโดยจักษุแพทย์ ในประเทศอังกฤษ ผู้ป่วยของเอ็นเอชเอสจะต้องจ่ายค่ายา ยกเว้นผู้ป่วยที่อายุมากกว่า 60 ปี และผู้ได้รับประโยชน์พิเศษจากรัฐบาล
เอ็นเอชเอสในทั้งสี่ประเทศรวมกันว่าจ้างงานจำนวน 1.6 ล้านตำแหน่งในปี 2015–2016 ด้วยงบประมาณรวม 136,700 ล้านปอนด์ ในปี 2014 ผู้ให้บริการทางการแพทย์ทั้งสหราชอาณาจักรอยู่ที่ 2,165,043 คน คิดเป็นอังกฤษ 1,789,586 คน, สกอตแลนด์ 198,368 คน, เวลส์ 110,292 คน และไอร์แลนด์เหนือ 66,797 คน ในปี 2017 ในสหราชอาณาจักรมีพยาบาลขึ้นทะเบียนแล้วรวม 691,000 คน ลดลง 1,783 คนจากปีก่อน เป็นครั้งแรกที่จำนวนพยาบาลในระบบลดลงนับตั้งแต่ปี 2008 ทุก ๆ 24 ชั่วโมงจะมีผู้ป่วยเข้าสู่ระบบหนึ่งล้านคน และด้วยจำนวนผู้ให้บริการ 1.7 ล้านคน เอ็นเอชเอสเป็นผู้จ้างงานที่ใหญ่ที่สุดอันดับห้าของโลก และยังถือเป็นหน่วยงานรัฐบาลที่ไม่ใช่ทางการทหารที่ใหญ่ที่สุดในโลก
สำหรับการซื้อยา เอ็นเอชเอสทั้งสี่มีอำนาจทางตลาดที่สูงมากจนส่งผลต่อราคายาในระดับโลก และโดยทั่วไปแล้วจะพยายามคิดราคายาให้ต่ำ ระบบการประเมินยาของสหราชอาณาจักรยังถูกนำไปประบใช้หรือนำไปใช้ในอีกหลายประเทศทั่วโลก
ผู้มีสิทธิเข้ารับการรักษา.
ทุกบุคคลที่อาศัยอยู่ในสหราชอาณาจักรสามารถใช้บริการของเอ็นเอชเอสได้โดยไม่ต้องจ่ายค่าบริการเต็มจำนวน อย่างไรก็ตาม มีทันตกรรมเอ็นเอชเอส และบริการจักษุแพทย์ที่เรียกค่าบริการตามมาตรฐานที่ตั้งไว้แตกต่างกันไปตามสี่ระบบของสี่ประเทศ ผู้ป่วยส่วนใหญ่ต้องจ่ายค่ายาเอง ยกเว้นเพียงบางส่วนเท่านั้น
อะไนริน เบวัน เขียนเกี่ยวกับการครอบคลุมระบบเอ็นเอชเอสถึงผู้ที่เดินทางจากต่างประเทศมายังสหราชอาณาจักรไว้ในปี 1952 ว่า "ดูจะเป็นการไม่ฉลาดและใจแคบที่จะสงวนบริการไม่เสียค่าใช้จ่ายนี้ไว้ไม่ให้ผู้เดินทางมาบริเตนได้รับบริการ เราจะแยกผู้เดินทางเข้ามาออกจากทุกคนอย่างไรเล่า? พบเมืองบริเตนทุกคนต้องพกบัตรประชาชนติดตัวไปตลอดทุกที่ที่ไป เพื่อพิสูจน์ว่าตนไม่ใช่ผู้เดินทางมาบริเตนงั้นหรือ? ถ้าจะแยกแพะกับแกะออกจากกัน ทั้งคู่ [ทั้งแพะและแกะ] ก็ต้องระบุตัวตนของตนเองไว้ด้วย ความพยายามที่เริ่มต้นเป็นการเก็บเอ็นเอชเอสไว้กับแค่พวกเรา ในภายหลังจะกลายมาเป็นเหตุรำคาญใจสำหรับทุก ๆ คนแทน"
การขยายสิทธิรักษาโดยไม่เสียค่าใช้จ่ายไปยังบุคคลที่ไม่ใช่พลเมืองสหราชอาณาจักรถูกจำกัดอย่างมาก และมีข้อกำหนดควบคุมการเก็บค่าบริการสุขภาพของผู้เดินทางมาจากต่างประเทศประกาศใช้ใหม่ในปี 2015
สุพรรณิการ์ จำเริญชัย

สุพรรณิการ์ จำเริญชัย (เกิด 2 มีนาคม พ.ศ. 2542) เป็นนักแสดงและนางงามชาวไทย โด่งดังจากการเป็นมิสแกรนด์อุดรธานี 2020
ประวัติ.
สุพรรณิการ์ จำเริญชัย มีชื่อเล่นว่า ฝ้าย เกิดเมื่อวันที่ 2 มีนาคม พ.ศ. 2542 เป็นลูกคนโตในบรรดาพี่น้อง 5 คนโดยมีพ่อเป็นคนขอนแก่น แม่เป็นคนนครราชสีมา จบการศึกษาระดับประถมศึกษาจาก โรงเรียนสารสาสน์วิเทศบางบอน ระดับชั้นมัธยมศึกษาจาก โรงเรียนราชประชานุเคราะห์ ๔๗ จังหวัดเพชรบุรี ระดับปริญญาตรีจาก มหาวิทยาลัยรัตนบัณฑิต โดยในช่วงเรียนมหาวิทยาลัยเธอได้ทำงานพาร์ทไทม์ตามห้างสรรพสินค้า
เข้าสู่วงการ.
ก่อนเข้าสู่วงการเธอได้เข้าประกวดนางงามเวที มิสแกรนด์ร้อยเอ็ด 2019 และในปีเดียวกันเธอก็ได้เข้าประกวดอีกครั้งในเวที มิสแกรนด์อำนาจเจริญ 2019 กระทั่งเข้าสู่วงการจากการเป็นแดนเซอร์ให้ศิลปินดารา และเป็นตัวประกอบในละครโทรทัศน์ ต่อมาเธอตัดสินใจไปคัดเลือกเป็นนักแสดงแทนของญาญ่าในละครเรื่อง กลิ่นกาสะลอง ซึ่งเปิดรับสมัครแต่ไม่ผ่าน หลังจากนั้นเธอจึงไปคัดเลือกเป็นตัวประกอบในละครอีกเรื่องหนึ่ง แต่ทีมงานของละครเรื่องกลิ่นกาสะลอง มาบังเอิญเห็นเธอตรงช่วงท้ายทอยพอดี จึงได้เรียกเธอให้กลับไปคัดเลือกบท ซ้องปีป และ กาสะลอง ซึ่งเธอก็ได้รับเลือกเป็นนักแสดงแทนของ ญาญ่า
หลังจากละครเรื่องนี้เธอก็เริ่มมีชื่อเสียงและเป็นที่รู้จัก เธอก็ได้กลับไปประกวดเวที มิสแกรนด์ไทยแลนด์ อีกครั้งจนได้เป็น มิสแกรนด์อุดรธานี 2020 ในปี พ.ศ. 2565 สุพรรณิการ์ ได้เข้าประกวดในเวที นางสาวเชียงใหม่ 2565 โดยได้ตำแหน่ง รองอันดับ 2 นอกจากนี้เธอยังได้ร่วมแสดงรับเชิญในละครเรื่อง อ้ายข่อยฮักเจ้า ในบท ผีแม่ม่ายในเมืองผี
วัดท่าช้าง (จังหวัดนครนายก)

วัดท่าช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าช้าง อำเภอเมืองนครนายก จังหวัดนครนายก มีเนื้อที่ 113 ไร่ 17 ตารางวา 
วัดท่าช้าง เดิมชื่อ วัดท่าคเชนทร์ ตั้งวัดเมื่อ พ.ศ. 2310 คำว่า "คเชนทร์" มีความหมายตามบันทึกในพงศาวดารสมัยกรุงศรีอยุธยาว่าเมื่อ พ.ศ. 2264 จังหวัดนครนายกมีช้างชุกชุม จนถึงสมัยกรุงรัตนโกสินทร์ ณ บริเวณย่านซื่อ เคยเป็นท่าช้างของโขลงช้างจากทุ่งดงละคร ชื่อของวัดมีความหมายเกี่ยวข้องกับช้างมาตั้งแต่ต้นจึงได้ใช้สัญลักษณ์ช้างไว้ที่หน้าอุโบสถหลังเดิมเป็นช้างสามเศียรและตราประทับเป็นรูปช้าง
เดิมเป็นสำนักสงฆ์สร้างโดยชาวจีน ต่อมาในแผ่นดินพระบาทสมเด็จพระจุลจอมเกล้าเจ้าอยู่หัว พระองค์ทรงพระกรุณาโปรดเกล้าฯ พระราชทานเงินจำนวน 80 ชั่ง เพื่อเป็นทุนในการก่อสร้างอุโบสถ อุโบสถหลังนี้มีลักษณะพิเศษคือเป็นอุโบสถที่มี 5 เสา
เมื่อ พ.ศ. 2462 อุโบสถวัดท่าช้างได้รับการบูรณะโดยพ่อรอกและแม่เฉยคหบดีแห่งเมืองนครนายกซึ่งเป็นอุบาสกอุบาสิกาผู้ศรัทธาในพระพุทธศาสนาอย่างแรงกล้า นายเมนู ฤทธิ์แดง อายุ 61 ปี ราษฎรบ้านท่าช้างเล่าว่าการบูรณะอุโบสถในครั้งนั้นใช้ช่างชาวจีนโดยใช้ดินจากหนองโสนที่อยู่ไม่ไกลจากวัดท่าช้างมาปั้นอิฐและสร้างเตาเผาในบริเวณใกล้เคียงกันแล้วจึงนำอิฐที่ได้มาบูรณะอุโบสถดังกล่าว วัดได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2528
วัดหนองยาวสูง

วัดหนองยาวสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองยาว อำเภอเมืองสระบุรี จังหวัดสระบุรี มีที่ดินตั้งวัดเนื้อที่ 16 ไร่ 2 งาน
วัดหนองยาวสูงตั้งวัดเมื่อ พ.ศ. 2343 โดยมีพระอาจารย์เกษมเป็นผู้มาดำเนินการสร้างขึ้นได้รับพระราชทานวิสุงคามสีมาเมื่อ พ.ศ. 2350 เขตวิสุงคามสีมากว้าง 5 เมตร ยาว 14 เมตร
ที่ตั้งวัดเป็นเนินสูงเชิงภูเขา อาคารเสนาสนะที่สำคัญ ได้แก่ อุโบสถกว้าง 4 เมตร ยาว 6 เมตร สร้างเมื่อ พ.ศ. 2350 สร้างด้วยคอนกรีตที่ฝาผนังมีภาพจิตรกรรมฝาผนังเขียนด้วยสีฝุ่น เกี่ยวกับพุทธประวัติรวมถึงมีภาพชีวิตความเป็นอยู่ของชาวไทยวน หน้าบันลงรักประดับกระจกเช่นกันแต่เป็นกระจกสี ๆ ทำลวดลายด้านหนึ่งเป็นลายพระอาทิตย์ ด้านหนึ่งเป็นลายพระจันทร์ หลังคาอุโบสถมุงกระเบื้อง เครื่องลำยองทำจากไม้ลงรัก ประดับกระจกสีทอง
ศาลาการเปรียญกว้าง 15 เมตร ยาว 20 เมตร สร้างด้วยไม้เมื่อ พ.ศ. 2505 หอสวดมนต์กว้าง 4 เมตร ยาว 12 เมตรสร้างด้วยไม้เมื่อ พ.ศ. 2512 กุฏิสงฆ์จำนวน 5 หลัง เป็นอาคารครึ่งตึกครึ่งไม้ และเจดีย์รูปทรงที่นิยมสร้างในสมัยรัตนโกสินทร์ คาดว่าน่าจะสร้างขึ้นพร้อม ๆ กับวัด ว่ากันว่าภายในมีกรุวัตถุมงคลอยู่
ฟุตบอลชิงแชมป์เอเชีย รุ่นอายุไม่เกิน 20 ปี 2023

การแข่งขัน ฟุตบอลชิงแชมป์เอเชีย รุ่นอายุไม่เกิน 20 ปี 2023 เป็นการแข่งขันครั้งที่ 41 ของฟุตบอลชิงแชมป์เอเชีย รุ่นอายุไม่เกิน 20 ปี เป็นการแข่งขันฟุตบอลเยาวชนที่จัดขึ้นทุกสองปี จัดขึ้นโดยสมาพันธ์ฟุตบอลเอเชีย (เอเอฟซี) สำหรับทีมชาติประเภทชายรุ่นอายุไม่เกิน 19 ปี จากแต่ละชาติสมาชิก ทัวร์นาเมนต์จัดขึ้นที่ประเทศอุซเบกิสถาน โดยมีทั้งหมด 16 ทีมที่ได้ลงเล่นในทัวร์นาเมนต์ นอกจากนี้การแข่งขันยังได้เปลี่ยนชื่อจาก "เอเอฟซี ยู-19 แชมเปียนชิป" เป็น "เอเอฟซี ยู-20 เอเชียน คัพ" เมื่อวันที่ 25 มกราคม ค.ศ. 2021, เอเอฟซีประกาศว่าอุซเบกิสถานจะรักษาสิทธิ์เป็นเจ้าภาพสำหรับการแข่งขันในปี 2023 ภายหลังการยกเลิกของ ฟุตบอลเอเชียเยาวชนอายุไม่เกิน 19 ปี 2020 เนื่องจากการระบาดทั่วของโควิด-19
รอบคัดเลือก.
ทีมที่เข้ารอบ.
ทั้งหมด 16 ทีมนับรวมเจ้าภาพ อุซเบกิสถาน จะได้ผ่านเข้ารอบสำหรับรอบสุดท้าย
หมายเหตุ.
<templatestyles src="Reflist/styles.css" />
ตำบลขามสะแกแสง

ขามสะแกแสง เป็นตำบลหนึ่งในอำเภอขามสะแกแสง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลขามสะแกแสง และ องค์การบริหารส่วนตำบลขามสะแกแสง
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลขามสะแกแสง อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ช่วงอายุซานเคลียน

ช่วงอายุซานเคลียน  คือช่วงอายุใหม่สุดหรือหินช่วงอายุบนสุดของไพลโอซีนในธรณีกาลสากล กินเวลาตั้งแต่ 5.333 ± 0.005 ล้านปีก่อนถึง 3.6 ± 0.005 ล้านปีก่อน อยู่ถัดจากช่วงอายุเมสซิเนียนของสมัยไมโอซีนและตามด้วยช่วงอายุปีอาเซนเซียน
ช่วงอายุนี้สัมพันธ์กับหินช่วงอายุในระดับภูมิภาค เช่น หินช่วงอายุโอโปอิเชียน (Opoitian) ของนิวซีแลนด์ และทาบิอาเนียน (Tabianian) หรือ ดาเชียน (Dacian) ของยุโรปกลาง นอกจากนี้ยังสอดคล้องกับตอนปลายของเฮมฟิลเลียนถึงแบลงกันของช่วงอายุสัตว์เลี้ยงลูกด้วยนมบกอเมริกาเหนือ ในรัฐแคลิฟอร์เนีย ช่วงอายุนี้สอดคล้องอย่างคร่าว ๆ กับช่วงกลางของหินช่วงอายุเดลมอนเชียน (Delmontian)
นิยาม.
หินช่วงอายุซานเคลียนถูกเสนอโดยจูเซปเป เซเกวนซาในปี ค.ศ. 1868 ตั้งชื่อตามชื่อของเมืองเมสซีนาบนเกาะซิซิลีในช่วงก่อนยุคโรมันว่าซานกลี
ฐานของหินช่วงอายุซานเคลียน (และหินสมัยไพลโอซีน) ตั้งอยู่ในชั้นบนสุดของหินรุ่นแม่เหล็ก Cr3 (ประมาณ 100,000 ปีก่อนกึ่งหินรุ่นปกติทเวรา C3n.4n) นอกจากนี้ฐานยังอยู่ใกล้กับระดับการสูญพันธุ์ของสัตว์สปีชีส์ "Triquetrorhabdulus rugosus" ซึ่งเป็นแพลงก์ตอนขนาดเล็กเนื้อปูน (ฐานของส่วนชั้นชีวภาพ CN10b) และ การปรากฏครั้งแรกของแพลงก์ตอนขนาดเล็ก "Ceratolithus acutus" จุด GSSP สำหรับหินช่วงอายุซานเคลียนอยู่ใกล้กับซากของนครโบราณเฮราคลีมิโนอาบนเกาะซิซิลี ประเทศอิตาลี
ด้านบนของหินช่วงอายุซานเคลียน (ฐานของหินช่วงอายุปีอาเซนเซียน) คือฐานของหินรุ่นแม่เหล็ก C2An (ฐานของหินรุ่นเกาส์และที่การสูญพันธุ์ของฟอรามินิเฟอราชนิดแพลงก์ตอน "Globorotalia margaritae" และ "Pulleniatina primalis"
กีฬาฮอกกี้ในโอลิมปิกฤดูร้อน 2024

การแข่งขันกีฬาฮอกกี้ในโอลิมปิกฤดูร้อน 2024 ที่ปารีส ประเทศฝรั่งเศส จะจัดขึ้นระหว่างวันที่ 26 กรกฎาคม - 11 สิงหาคม ค.ศ. 2024 ณ สนามกีฬาโอลิมปิกอีฟว์ ดูว์ มานัวร์ มี 24 ทีม (รายการละ 12 ทีมสำหรับชายและหญิง) ที่จะแข่งขันในทัวร์นาเมนต์
การคัดเลือก.
การคัดเลือกได้รับการอนุมัติโดยไอโอซี เมื่อวันที่ 30 มีนาคม พ.ศ. 2565 ทีมชนะเลิศแต่ละทวีปจากห้าสหพันธ์จะได้รับที่นั่งโดยอัตโนมัติ ฝรั่งเศสในฐานะประเทศเจ้าภาพผ่านเข้ารอบโดยอัตโนมัติเพราะทั้งทีมชายและทีมหญิงมีตำแหน่งที่สูงพอจากการจัดอันดับโลกของ FIH นอกจากนี้ อีกหกประเทศที่เหลือจะถูกกำหนดโดยการแข่งขันรอบคัดเลือกโอลิมปิกสองรายการ
ตำบลชีวึก

ตำบลชีวึก เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลชีวึก ตั้งอยู่ห่างจากที่ว่าการอำเภอประมาณ 7 กิโลเมตร
การปกครอง.
ตำบลชีวึก แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การศาสนา
ตำบลหนองหัวฟาน

หนองหัวฟาน เป็นตำบลหนึ่งในอำเภอขามสะแกแสง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองหัวฟาน และ องค์การบริหารส่วนตำบลหนองหัวฟาน ตั้งอยู่ห่างจากตัวอำเภอเป็นระยะทางประมาณ 16 กิโลเมตร
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลหนองหัวฟาน อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ตำบลเมืองนาท

เมืองนาท เป็นตำบลหนึ่งในอำเภอขามสะแกแสง จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองหัวฟาน และ องค์การบริหารส่วนตำบลเมืองนาท ตั้งอยู่ห่างจากตัวอำเภอเป็นระยะทางประมาณ 18 กิโลเมตร
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลเมืองนาท อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
กีฬาวอลเลย์บอลในโอลิมปิกฤดูร้อน 2024

การแข่งขันกีฬาวอลเลย์บอลในโอลิมปิกฤดูร้อน 2024 ที่ปารีส ประเทศฝรั่งเศส จะจัดขึ้นระหว่างวันที่ 26 กรกฎาคมถึง 11 สิงหาคม ค.ศ. 2024 ทีมวอลเลย์บอล 24 ทีมและทีมวอลเลย์บอลชายหาด 48 ทีมจะเข้าร่วมการแข่งขัน การแข่งขันวอลเลย์บอลในร่มจะจัดขึ้นที่ ปารีสเอ็กซ์โปปอร์ตเดอแวร์ซาย และการแข่งขันวอลเลย์บอลชายหาดที่ ช็องเดอมาร์ส
การคัดเลือก.
จะมีทีมวอลเลย์บอล 24 ทีม รอบคัดเลือกของวอลเลย์บอลมีสามส่วน อย่างแรก ประเทศเจ้าภาพได้โควต้าทั้งทีมชายและหญิง ประการที่สอง ทีมชาย 6 ทีมและทีมหญิง 6 ทีมจะผ่านเข้ารอบผ่านการแข่งขันคัดเลือกโอลิมปิก 6 รายการ โดยมีผู้ชนะและรองชนะเลิศจากแต่ละการแข่งขัน สุดท้าย ทีมชาย 5 ทีมสุดท้ายและทีมหญิง 5 ทีมจะผ่านเข้ารอบโดยอิงจากการจัดอันดับโลกของ FIVB หลังจากจบรอบคัดเลือกเนชั่นลีกของปี ค.ศ. 2024 อย่างไรก็ตาม เพื่อให้แน่ใจว่าทุกทวีปเข้าร่วมการแข่งขันกีฬาโอลิมปิก ทวีปใดที่ไม่ผ่านการคัดเลือกจะได้รับการพิจารณาเป็นอันดับแรก
ทีมวอลเลย์บอลชายหาด 48 ทีม จากทีมชาย 24 ทีมและทีมหญิง 24 ทีมสามารถแข่งขันในกีฬาโอลิมปิกได้ มีเพียงสองทีมต่อเพศจากประเทศเดียวกันเท่านั้นที่มีสิทธิ์เข้าแข่งขัน ในบรรดา 48 ทีม หนึ่งทีมต่อเพศอยู่ในทีมของประเทศเจ้าบ้าน ลำดับต่อไป ผู้ชนะสองทีมจากการแข่งขันชิงแชมป์โลกปี ค.ศ.2023 จะได้รับโควต้า โควต้าการแข่งขันกีฬาโอลิมปิกส่วนใหญ่จะจัดสรรให้กับทีมชั้นนำสิบเจ็ดทีมต่อเพศจากการจัดอันดับโอลิมปิกของ FIVB ณ วันที่ 9 มิถุนายน พ.ศ. 2567 โดย 5 อันดับสุดท้ายต่อเพศจะมาจากการแข่งขันระดับทวีป 5 รายการ
ตำบลพะงาด

ตำบลพะงาด เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพะงาด ตั้งอยู่ห่างจากที่ว่าการอำเภอประมาณ 7 กิโลเมตร
การปกครอง.
ตำบลพะงาด แบ่งการปกครองออกเป็น 10 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข 
 การศาสนา
ตำบลเมืองเกษตร

เมืองเกษตร เป็นตำบลหนึ่งในอำเภอขามสะแกแสง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเมืองเกษตร ตั้งอยู่ห่างจากที่ว่าการอำเภอประมาณ 8 กิโลเมตร
การปกครอง.
ตำบลเมืองเกษตร แบ่งการปกครองออกเป็น 7 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข 
 การศาสนา
ศรีมหามริอัมมันเทวสถานัม ซีฟีลด์

ศรีมหามริอัมมันเทวสถานัม ซีฟีลด์  เป็นโบสถ์พราหมณ์ (เทวสถาน) ในย่านชนชั้นกลางชานเมืองยูในเต็ดเอสเตตโปรเจ็กสต์ซูบังจายา รัฐเซอลาโงร์ ประเทศมาเลเซีย เชื่อกันว่าสร้างขึ้นตั้งแต่ปี 1891 อย่างไรก็ตามถูกแย้งโดยนักข่าวของเดอะสตาร์ นิโคลัส เชง (Nicholas Cheng) พื้นที่ของเทวาลัย ถูกซื้อมาจากบริษัทซีเมดาร์บี และต่อมาถูกซื้อโดยเบอร์ฮัด MCT ผู้พัฒนาโครงการวันซิตี (One City)
ข้อพิพาทที่ดิน.
วันซิตีเดเวลอปเมนต์ (One City Development) ดำเนินการย้ายเทวาลัยจากที่ตั้งเดิมหลังเข้าซื้อที่ดินที่ตั้งของเทวาลัยแล้ว รวมถึงผู้พัฒนาได้ดำเนินเรื่องต่อศาลเป็นที่เรียบร้อย อย่างไรก็ตาม คณะกรรมการบริหารเทวาลัยได้เสาะหานักการเมืองมาเพื่อช่วยป้องกันไม่ให้เทวาลัยต้องถูกย้าย หลังมีการเมืองเข้ามาเกี่ยวข้อง คณะกรรมการบริหารสูงสุดรัฐเซลาโงร์ (Selangor Executive Committee) ได้ยืนยันอีกครั้งว่าศาลได้ตัดสินว่าเป็นสิทธิ์ของผู้พัฒนาพื้นที่รายใหม่ในการย้ายเทวาลัย ในฐานะผู้ถือครองกรรมสิทธิ์โดยชอบตามกฎหมาย อย่างไรก็ตาม ความพยายามเข้ายึดพื้นที่ของผู้พัฒนาไม่ประสบผลสำเร็จ ความพยายามเข้ายึดพื้นที่อีกครั้งในเดือนพฤศจิกายน 2018 ส่งผลให้เกิดการะปะทะและจลาจลตามมา
เอส ตานคาราชู (S. Thangaraju), เอส นคราชา (S. Nagarajah) และ เอ็ม โมหนกฤษณัน (M. Mohanakrishnan) ฝ่ายคัดค้านการย้ายเทวาลัยในคณะกรรมการบริหารเทวาลัยได้ทำการยื่นเรื่องต่อศาลเพื่อขอพื้นที่เทวาลัยคืน แต่ถูกปฏิเสธโดยผู้พิพากษาศาลสูงมาเลเซีย เอ็ม กูนาลัน (M. Gunalan) ในวันที่ 29 พฤศจิกายน โดยระบุว่าผู้ยื่นเรื่องไม่สามารถแสดงหลักฐานเพียงพอต่อคำกล่าวอ้าง
จลาจลเดือนพฤศจิกายน 2018.
เกิดการจลาจลในวันที่ 26 ถึง 27 พฤศจิกายน 2018 ในพื้นที่รอบเทวาลัยและในเขต USJ 25 อันเป็นผลมรจากความเข้าใจผิดนะหว่างคณะกรรมการบริหารเทวาลัยกับผู้พัฒนาพื้นที่ใหม่ เบอร์ฮัดวันซิตีเดเวลอปเมนต์ เหตุจลาจลเป็นผลให้มีทรัพย์สินสาธารณะจำนวนหนึ่งถูกทำลาย และมีนักดับเพลิงหนึ่งรายเสียชีวิตคือ มุฮัมมัด อาดีบ โมหัด กัสซีม (Muhammad Adib Mohd Kassim) เหตุการณ์นี้ได้รับความสฯใจอย่างมากโดยสื่อและสาธารณะในประเทศมาเลเซีย
แอนโทนี แอลบานีส

แอนโทนี นอร์แมน แอลบานีส (/ˈælbəniːz/ หรือ /ˌælbəˈniːzi/; เกิด 2 มีนาคม 1963) หรือที่รู้จักกันในชื่อเล่น แอลโบ  เป็นนักการเมืองชาวออสเตรเลีย ผู้ดำรงตำแหน่งนายกรัฐมนตรีออสเตรเลียคนที่ 31 และคนปัจจุบัน โดยเป็นนายกรัฐมนตรีออสเตรเลียคนแรกที่มีเชื้อสายอิตาลี เขาเป็นผู้นำของพรรคแรงงานออสเตรเลีย (เอแอลพี) ตั้งแต่ปี 2019 และเป็นสมาชิกรัฐสภาจากเกรนด์เลอร์ ตั้งแต่ปี 1996 แอลบานีสเป็นรองนายกรัฐมนตรีออสเตรเลียคนที่ 15 ภายใต้รัฐบาลของรัดด์วาระที่สองในปี 2013 และเป็นรัฐมนตรีในรัฐบาลรัดด์และรัฐบาลกิลลาร์ดจากปี 2007 ถึง 2013
ในการเลือกตั้งปี 2022 แอลบานีสนำพรรคแรงงานชนะการเลือกตั้งที่คะแนนเฉือนกับแนวร่วมเสรีนิยม-ชาตินิยมของสกอตต์ มอร์ริสัน ทำให้แอลบานีสเป็นนายกรัฐมนตรีออสเตรเลียคนแรกที่มีเชื้อสายอิตาลี เขาสาบานตนเข้ารับตำแหน่งในวันที่ 23 พฤษภาคม 2022
การเลือกตั้งสหพันธรัฐในออสเตรเลีย พ.ศ. 2565

<section begin=infobox/>#เปลี่ยนทาง <section end=infobox/>
การเลือกตั้งสหพันธรัฐในออสเตรเลีย พ.ศ. 2565 มีขึ้นในวันที่ 21 พฤษภาคม พ.ศ. 2565 เพื่อเลือกตั้งสมาชิกรัฐสภาชุดที่ 47 ของออสเตรเลีย รัฐบาลเดิมของแนวร่วมเสรีนิยม/ชาตินิยม นำโดยนายกรัฐมนตรี สกอตต์ มอร์ริซัน ลงสมัครเพื่อหวังจะชนะเป็นวาระที่สี่ติดต่อกัน และมีพรรคฝ่ายค้านที่ลงแข่งคือ พรรคแรงงาน นำโดยแอนโทนี แอลบานีส นอกจากนี้ยังมีผู้ลงสมัครอื่น ๆ จากพรรคกรีน, พรรคยูไนเต็ดออสเตรเลีย,พรรควันเนชันโดยพอลีน แฮนสัน, พรรคขนาดเล็กอื่น และ ผู้สมัครอิสระ ผลการเลือกตั้งจะกำหนดที่นั่งทั้ง 151 ที่ในสภาล่างซึ่งคือสภาผู้แทนราษฎร และ 40 จาก 76 ที่นั่งในวุฒิสภา
ข้อมูลจากเวลา 22:00 น. AEST (UTC+10) ของคืนการเลือกตั้ง บรรษัทแพร่ภาพกระจายเสียงออสตรเลีย (ABC News, Australia) (ตามด้วยสื่อสำนักอื่น ๆ) รายงานคาดการณ์ว่ามีเพียงพรรคแรงงานเท่านั้นที่จะสามารถตั้งรัฐบาลได้จริง แต่ยังไม่แน่ชัดว่าจะได้รัฐบาลเสียงส่วนใหญ่ หรือจะเป็นรัฐบาลเสียงส่วนน้อยในสภาผู้แทนราษฎร ต่อมาในคืนวันเลือกตั้ง มอร์ริสสันประกาศยอมรับผลการเลือกตั้งและประกาศเตรียมการลาออกจากผู้นำพรรคเสรีนิยม แอลบานีสสาบานตนเข้ารับตำแหน่งนายกรัฐมนตรีในวันที่ 23 พฤษภาคม พ.ศ. 2565
ผลการเลือกตั้ง.
ผลการเลือกตั้งสภาผู้แทนราษฎรทั้ง 151 เขต และผู้ใช้สิทธิเลือกตั้ง 91.01%
นักสุดาดวง

นักสุดาดวง เป็นพระธิดาในพระองค์เจ้าแก้วมโนหอแห่งกัมพูชา ต่อมาเป็นหม่อม (หรือชายา) ในพระเจ้าบรมวงศ์เธอ กรมพระสมมตอมรพันธุ์ พระราชโอรสในพระบาทสมเด็จพระจอมเกล้าเจ้าอยู่หัว
พระประวัติ.
นักสุดาดวง เป็นพระธิดาองค์ที่สองจากทั้งหมดสี่องค์ในพระองค์เจ้าแก้วมโนหอ ประสูติแต่นางห้ามไม่ปรากฏนาม และเป็นพระราชนัดดาในสมเด็จพระหริรักษ์รามมหาอิศราธิบดี กับพระแม่นางสุชาตินารี พระองค์มีพระยศเป็น "เนียะอ็องมจะส์"  เทียบชั้นหม่อมเจ้าของไทย มีพระพี่น้องคือ นักมานุเรศ นักพวงผกาแก้ว และนักรัตนาเทวี นักสุดาดวงเดินทางออกจากกรุงกัมพูชาเพื่อถวายตัวเข้ารับราชการฝ่ายในที่กรุงเทพมหานครเมื่อรัชสมัยพระบาทสมเด็จพระจุลจอมเกล้าเจ้าอยู่หัว ซึ่งภายหลังพระบาทสมเด็จพระจุลจอมเกล้าเจ้าอยู่หัว โปรดเกล้าฯ พระราชทานนักสุดาดวงให้เป็นหม่อม (บางแห่งว่าเป็นชายา) ในพระเจ้าบรมวงศ์เธอ กรมพระสมมตอมรพันธุ์ ต้นราชสกุลสวัสดิกุล อันเป็นพระราชอนุชาต่างพระชนนีของพระบาทสมเด็จพระจุลจอมเกล้าเจ้าอยู่หัว นักสุดาดวงเป็นภรรยาคนที่สี่ของพระสวามี ได้รับเครื่องราชอิสริยาภรณ์ตติยจุลจอมเกล้าเมื่อ พ.ศ. 2436 และได้รับเครื่องราชอิสริยาภรณ์ทุติยจุลจอมเกล้าเมื่อ พ.ศ. 2442 นักสุดาดวงและพระสวามีไม่มีพระบุตรด้วยกัน
เมื่อนักสุดาดวงถึงแก่กรรมลง ก็ได้จัดพิธีพระราชทานเพลิงศพ ณ เมรุวัดสระเกศราชวรมหาวิหาร เมื่อวันที่ 9 เมษายน พ.ศ. 2451 ได้รับพระราชทานผ้าไตร 3 ไตร เงิน 200 เฟื้อง ผ้าขาวพับ 4 พับ เครื่องประโคมศพ กลองชนะ 10 จ่าปี 1 ฉัตรเบญจา 10 คัน
เทศบาลตำบลสุวรรณคูหา

เทศบาลตำบลสุวรรณคูหา เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 3, 5 และบางส่วนของหมู่ 6–7 ตำบลนาสี กับพื้นที่ทั้งหมดของหมู่ที่ 3–4, 6, 8 และบางส่วนของหมู่ 5, 7 ตำบลสุวรรณคูหา รวมไปถึงพื้นที่ทั้งหมดของหมู่ที่ 2 และบางส่วนของหมู่ 1, 6 ตำบลกุดผึ้ง ในอำเภอสุวรรณคูหา จังหวัดหนองบัวลำภู เดิมมีฐานะเป็นสุขาภิบาลสุวรรณคูหาที่จัดตั้งขึ้นใน พ.ศ. 2525 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 7,755 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอสุวรรณคูหา อยู่ห่างจากศาลากลางจังหวัดหนองบัวลำภูประมาณ 51.7 กิโลเมตร อยู่ห่างจากกรุงเทพมหานครประมาณ 580 กิโลเมตรตามทางรถยนต์ มีพื้นที่รับผิดชอบทั้งหมด 11.00 ตารางกิโลเมตรหรือคิดเป็น 6,875.0 ไร่ เป็นที่ตั้งของวัดถ้ำสุวรรณคูหาซึ่งภายในถ้ำมีโบราณวัตถุ และรูปพระเจ้าไชยเชษฐาแห่งเมืองเวียงจันทน์ประดิษฐานอยู่ภายในถ้ำ
เทศบาลตำบลบ้านโคก (จังหวัดหนองบัวลำภู)

เทศบาลตำบลบ้านโคก เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1, 3 และบางส่วนของหมู่ 2, 5, 10–11, 13 ตำบลบ้านโคก ในอำเภอสุวรรณคูหา จังหวัดหนองบัวลำภู เดิมมีฐานะเป็นสุขาภิบาลบ้านโคกที่จัดตั้งขึ้นใน พ.ศ. 2526 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลบ้านโคกมีประชากรทั้งหมด 6,289 คน
พื้นที่เทศบาลตำบลอยู่บริเวณทิศตะวันตกของอำเภอสุวรรณคูหา พื้นที่อยู่ห่างจากที่ว่าการอำเภอสุวรรณคูหา 11.2 กิโลเมตร อยู่ห่างจากศาลากลางจังหวัดหนองบัวลำภูประมาณ 53.7 กิโลเมตร อยู่ห่างจากกรุงเทพมหานครประมาณ 579 กิโลเมตรตามทางรถยนต์ มีพื้นที่รับผิดชอบทั้งหมด 12.00 ตารางกิโลเมตรหรือคิดเป็น 7,500.0 ไร่
เหตุกราดยิงโรงเรียนประถมรอบบ์

เมื่อวันที่ 24 พฤษภาคม พ.ศ. 2565 ซัลบาดอร์ โรลันโด ราโมส อายุ 18 ปี ได้เปิดฉากยิงที่โรงเรียนประถมรอบบ์ในเมืองยูแวลดี รัฐเท็กซัส สหรัฐ ส่งผลให้มีผู้เสียชีวิต 21 คน ก่อนหน้านั้นในวันเดียวกัน รามอสยิงยายของเขาจนบาดเจ็บก่อนจะมุ่งหน้าไปโรงเรียน ผู้ที่ถูกยิงเสียชีวิต 19 คนเป็นเด็ก และ 2 คนเป็นผู้ใหญ่ เด็กอีกหลายคนบาดเจ็บ มีเจ้าหน้าที่บังคับใช้กฎหมายคนหนึ่งบาดเจ็บระหว่างการยิงต่อสู้ก่อนที่ราโมสจะถูกสังหาร
เหตุโจมตีครั้งนี้เป็นเหตุกราดยิงในโรงเรียนที่ร้ายแรงที่สุดในสหรัฐนับตั้งแต่เหตุกราดยิงในโรงเรียนประถมแซนดีฮุกใน พ.ศ. 2555 เป็นเหตุกราดยิงในโรงเรียนที่ร้ายแรงที่สุดในประวัติศาสตร์เท็กซัส และเป็นเหตุกราดยิงที่เกิดขึ้นในบริเวณโรงเรียนของสหรัฐเป็นครั้งที่ 27 ในปีพ.ศ. 2565
โรงพยาบาลยะลา

โรงพยาบาลยะลา เป็นโรงพยาบาลหลักของจังหวัดยะลา ประเทศไทย โดยได้รับการจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค ซึ่งมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทที่อบรมแพทย์ให้แก่คณะแพทยศาสตร์ มหาวิทยาลัยสงขลานครินทร์ และเป็นโรงพยาบาลในเครือคณะแพทยศาสตร์ มหาวิทยาลัยนราธิวาสราชนครินทร์
ประวัติ.
ใน พ.ศ. 2485 ภายหลังการก่อตั้งกระทรวงสาธารณสุข ได้มีการริเริ่มนโยบายการสร้างโรงพยาบาลในทุกจังหวัด ในช่วงปลาย พ.ศ. 2491 สุขศาลาเทศบาลเมืองยะลาได้รับการยกระดับเป็นโรงพยาบาลยะลา โดยมีการเปิดอย่างเป็นทางการเมื่อวันที่ 1 มกราคม พ.ศ. 2492 และไปสู่สถานะโรงพยาบาลระดับภูมิภาคเมื่อวันที่ 15 กรกฎาคม พ.ศ. 2530 โรงพยาบาลนี้มีข้อตกลงในการฝึกอบรมนักศึกษาแพทย์และทำหน้าที่เป็นโรงพยาบาลสอนคลินิกแก่คณะแพทยศาสตร์ มหาวิทยาลัยสงขลานครินทร์ ภายใต้โครงการร่วมผลิตแพทย์เพิ่มเพื่อชาวชนบท (CPIRD)
ทั้งนี้ โรงพยาบาลยะลาเป็นโรงพยาบาลรับส่งต่อผู้ป่วยระดับตติยภูมิที่ใหญ่ที่สุดสำหรับการบาดเจ็บจากความไม่สงบในชายแดนภาคใต้ของประเทศไทย ณ สามจังหวัดอย่างปัตตานี, ยะลา และนราธิวาส ที่ความขัดแย้งอัดแน่นที่สุด
ศูนย์แพทยศาสตรศึกษาชั้นคลินิก.
ศูนย์แพทยศาสตรศึกษาชั้นคลินิก โรงพยาบาลยะลา เป็นศูนย์แพทยศาสตรศึกษาชั้นคลินิก สังกัดโรงพยาบาลยะลา กระทรวงสาธารณสุข เป็นสถาบันร่วมผลิตแพทย์กับคณะแพทยศาสตร์ มหาวิทยาลัยสงขลานครินทร์ โดยก่อตั้งเมื่อปี พุทธศักราช 2547 ในเขตภาคใต้ ณ อำเภอเมืองยะลา จังหวัดยะลา
ประวัติ.
โรงพยาบาลยะลาเป็นโรงพยาบาลศูนย์ในสังกัดกระทรวงสาธารณสุข และสืบเนื่องจากปัญหาการขาดแคลนใน 3 จังหวัดชายแดนภาคใต้จากเหตุการณ์ความไม่สงบทำให้แพทย์ลาออกมากขึ้น จึงเกิดการแก้ไขโดยโครงการผลิตแพทย์เพื่อ 3 จังหวัดชายแดนภาคใต้ โดยรับนักเรียนในพื้นที่จังหวัด ยะลา นราธิวาส และปัตตานี ที่มีความรู้และเจดคติที่ดีในการศึกษาด้านแพทยศาสตร์ โครงการผลิตแพทย์เพื่อ 3 จังหวัดชายแดนภาคใต้เป็นความร่วมมือในการร่วมผลิตแพทย์ระหว่างคณะแพทยศาสตร์ มหาวิทยาลัยสงขลานครินทร์และกระทรวงสาธารณสุข ในพุทธศักราช 2547 กระทรวงสาธารณสุขโดยสำนักงานบริหารโครงการร่วมผลิตแพทย์เพิ่มเพื่อชาวชนบทได้จัดตั้งศูนย์แพทยศาสตรศึกษาชั้นคลินิก จำนวน 3 แห่งในโรงพยาบาลยะลา โรงพยาบาลนราธิวาสราชนครินทร์ และโรงพยาบาลปัตตานี โดยรับนักศีกษาแพทย์รุ่นแรก ในปีการศึกษา 2548 จำนวน 30 คน โดยแบ่งศูนย์แพทยศาสตรศึกษาชั้นคลินิกละ 10 คน
หลักสูตรการศึกษา.
ปัจจุบัน ศูนย์แพทยศาสตรศึกษาชั้นคลินิก โรงพยาบาลยะลา จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของคณะแพทยศาสตร์ มหาวิทยาลัยสงขลานครินทร์ ใน 1 หลักสูตร คือ
ระยะเวลาในการศึกษา.
ใช้ระยะเวลาในการศึกษาตลอดหลักสูตรรวม 6 ปี ดังนี้
การรับบุคคลเข้าศึกษาในหลักสูตรแพทยศาสตรบัณฑิต.
ศูนย์แพทยศาสตรศึกษาชั้นคลินิก โรงพยาบาลยะลา รับสมัครเข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางคณะแพทยศาสตร์ มหาวิทยาลัยสงขลานครินทร์ ตามประกาศรับตรงประจำปีของมหาวิทยาลัยสงขลานตรินทร์
อีวุดพาร์ก

อีวุดพาร์ก  เป็นสนามฟุตบอลในเมืองแบล็กเบิร์น แลงคาสเชอร์ ประเทศอังกฤษ และเป็นสนามเหย้าของสโมสรแบล็กเบิร์นโรเวอส์ สมาชิกผู้ก่อตั้งฟุตบอลลีกและพรีเมียร์ลีกซึ่งลงแข่งที่นั่นมาตั้งแต่ ค.ศ. 1890 เป็นสนามกีฬาอเนกประสงค์ที่มีที่นั่งทั้งหมด 31,367 ที่นั่ง และอัฒจันทร์สี่ด้านได้แก่ ไบรอันดักลัสดาร์วินเอนด์, ริเวอร์ไซด์สแตนด์ (ริมฝั่งแม่น้ำดาร์วิน), รอนนีเคลย์ตันแบล็กเบิร์นเอนด์ และแจ็กวอล์กเกอร์สแตนด์ ซึ่งตั้งชื่อตามแจ็ก วอล์กเกอร์ นักอุตสาหกรรมชาวเมืองแบล็กเบิร์นและผู้สนับสนุนสโมสรคนสำคัญ ตัวสนามมีขนาด 115 × 76 หลา (105 × 69 เมตร)
อีวุดเก่า.
มีการเล่นฟุตบอลในบริเวณนี้อย่างน้อยตั้งแต่ ค.ศ. 1881; แบล็กเบิร์นโรเวอส์ ลงเล่น 4 นัดที่นั่นในขณะที่เป็นที่รู้จักในชื่อ อีวุดบริดจ์ นัดแรกของพวกเขาคือพบกับเชฟฟีลด์เวนส์เดย์เมื่อวันที่ 9 เมษายน ค.ศ. 1881
อีวูดพาร์กเปิดอย่างเป็นทางการในเดือนเมษายน ค.ศ. 1882 และในคริสต์ทศวรรษ 1880 ได้มีการจัดการแข่งขันฟุตบอลและกรีฑาในสนามอีวุดพาร์ก แบล็กเบิร์นโรเวอส์ย้ายกลับเข้ามาที่อีวุดพาร์กใน ค.ศ. 1890 โดยเซ็นสัญญาเช่า 10 ปี เช่ารายปีเริ่มต้นที่ 60 ปอนด์ นัดแรกของพวกเขาที่สนามแห่งนี้คือการพบกับแอ็กคริงตันในเดือนกันยายน ใน ค.ศ. 1893 แบล็กเบิร์นโรเวอส์ได้ซื้อที่ดินผืนนี้มาในราคา 2,500 ปอนด์ แต่ไม่นานหลังจากนั้น ส่วนหนึ่งของอัฒจันทร์พังทลายลงเนื่องจากน้ำหนักของฝูงชนจำนวน 20,000 คนจากการมาเยือนของเอฟเวอร์ตัน
ใน ค.ศ. 1903 มีการสร้างหลังคาที่อัฒจันทร์ฝั่งดาร์วินเอนด์ด้วยค่าใช้จ่าย 1,680 ปอนด์สเตอร์ลิง โดยอัฒจันทร์รองรับผู้ชมได้ 12,000 คน
องค์การบริหารส่วนตำบลนาสี

องค์การบริหารส่วนตำบลนาสี เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2, 4, 8–14 และพื้นที่บางส่วนของหมู่ที่ 6–7 ของตำบลนาสี (เฉพาะนอกเขตเทศบาลตำบลสุวรรณคูหา) ในอำเภอสุวรรณคูหา จังหวัดหนองบัวลำภู เดิมได้รับการจัดตั้งเป็นสภาตำบลนาสีใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลนาสีเมื่อ พ.ศ. 2539 ปี พ.ศ. 2564 ในเขตองค์การบริหารส่วนตำบลนาสีมีประชากรทั้งหมด 5,782 คน
องค์การบริหารส่วนตำบลกุดผึ้ง

องค์การบริหารส่วนตำบลกุดผึ้ง เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2 และพื้นที่บางส่วนของหมู่ที่ 5, 7 ของตำบลสุวรรณคูหา รวมไปถึงพื้นที่ทั้งหมดของหมู่ที่ 3–5, 7–8 และพื้นที่บางส่วนของหมู่ที่ 1 ของตำบลกุดผึ้ง (เฉพาะนอกเขตเทศบาลตำบลสุวรรณคูหา) ในอำเภอสุวรรณคูหา จังหวัดหนองบัวลำภู เดิมได้รับการจัดตั้งเป็นสภาตำบลกุดผึ้งใน พ.ศ. 2538 ต่อมาได้รับการจัดตั้งเป็นองค์การบริหารส่วนตำบลกุดผึ้งเมื่อ พ.ศ. 2542 ปี พ.ศ. 2564 ในเขตองค์การบริหารส่วนตำบลกุดผึ้งมีประชากรทั้งหมด 5,755 คน
ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลสุวรรณคูหา รวมเข้ากับพื้นที่องค์การบริหารส่วนตำบลกุดผึ้ง ทำให้เขตองค์การบริหารส่วนตำบลกุดผึ้งครอบคลุมพื้นที่ตำบลสุวรรณคูหาและบางส่วนของตำบลกุดผึ้ง (เฉพาะส่วนที่อยู่นอกเขตเทศบาลตำบลสุวรรณคูหา)
องค์การบริหารส่วนตำบลบ้านโคก (อำเภอสุวรรณคูหา)

องค์การบริหารส่วนตำบลบ้านโคก เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 4, 6–9, 12, 14–15 และพื้นที่บางส่วนของหมู่ที่ 2, 5, 10–11, 13 ของตำบลบ้านโคก (เฉพาะนอกเขตเทศบาลตำบลบ้านโคก) ในอำเภอสุวรรณคูหา จังหวัดหนองบัวลำภู เดิมได้รับการจัดตั้งเป็นสภาตำบลบ้านโคกใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลบ้านโคกเมื่อ พ.ศ. 2539 ปี พ.ศ. 2564 ในเขตองค์การบริหารส่วนตำบลบ้านโคกมีประชากรทั้งหมด 6,140 คน
ยูแวลดี (รัฐเท็กซัส)

ยูแวลดี ("yoo--dee") เป็นนครและศูนย์กลางมณฑลของมณฑลยูแวลดี สหรัฐอเมริกา มีประชากร 15,214 คน ตามสำมะโนปี 2020 ยูแวลดีตั้งอยู่ ทางตะวันตกของแซนแอนโตนีโอ และ จากพรมแดนกับเม็กซิโก
ธอตส์แอนด์แพรส์

วลี "thoughts and prayers" (แปล: [ด้วย/ใน]ดวงจิตและคำภาวนา) มักใช้โดยเจ้าหน้าที่รัฐและบุคคลมีชื่อเสียงในสหรัฐอเมริกาเพื่อแสดงความไว้อาลัยหลังเกิดเหตุเศร้าโศก เช่น ภัยธรรมชาติ หรือ การกราดยิงหมู่ วลีนี้ถูกวิพากษ์วิจารณ์จากการถูกนำมาใช้ซ้ำแล้วซ้ำเล่าในบริบทของความรุนแรงจากปืนและการก่อการร้าย โดยผู้ที่วิจารณ์ระบุว่าวลี "thoughts and prayers" ถูกนำมาใช้แทนที่การลงมือแก้ปัญหา เช่น การควบคุมปืน หรือ การต้านการก่อการร้าย
ประวัติการใช้.
วลี "thoughts and prayers" มักใช้ในสหรัฐเพื่อแสดงความไว้อาลัยแก่เหยื่อของภัยธรรมชาติ (เช่น เฮอร์ริเคนแคทรีนา ในปี 2005, เหตุแผ่นดินไหวในแคนเทอร์บรี ปี 2010 เหตุแผ่นดินไหวในไครสต์เชิร์ช ปี 2011, เหตุแผ่นดินไหวในเม็กซิโกกลาง ปี 2017 และ เฮอร์ริเคนมาเรีย ปี 2017) และยังใช้ในบริบทของการกราดยิงหมู่ เช่น ที่โรงเรียนมัธยมโคลัมไบน์ (1999), ในปารีสเมื่อพฤศจิกายน 2015, ที่ไนต์คลับในออร์แลนโด และ ที่ลาสเวกัสเมื่อปี 2017
มาร์ติน แลนเดา

มาร์ติน เจมส์ แลนเดา (20 มิถุนายน ค.ศ. 1928 – 15 กรกฎาคม ค.ศ. 2017) เป็นนักแสดง ครูสอนการแสดง โปรดิวเซอร์ และบรรณาธิการหนังสือการ์ตูนชาวอเมริกัน อาชีพของเขาเริ่มขึ้นเมื่อคริสต์ทศวรรษ 1950 โดยปรากฏเป็นนักแสดงสมทบในภาพยนตร์ของอัลเฟรด ฮิตช์ค็อก เรื่อง "เหนือมฤตยู" (1959) ประกบกับแครี แกรนต์ รวมถึงนักแสดงประจำในซีรีส์โทรทัศน์เรื่อง ' (1966–1969) และ ' (1975–1977)
แลนเดาได้รับรางวัลลูกโลกทองคำ สาขานักแสดงสมทบชายยอดเยี่ยม – ภาพยนตร์ และยังถูกเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมเป็นครั้งแรก จากบทบาทของเขาในภาพยนตร์เรื่อง "ทักเกอร์ เดอะแมนแอนด์ฮิสดรีม" (1988) ครั้งที่สองในภาพยนตร์ของวูดดี อัลเลนเรื่อง "ไคร์มแอนด์มิสดีเมียนเนอร์" (1989) การแสดงของแลนเดาจากบทสมทบ เบลา ลูโกซี ในภาพยนตร์เรื่อง "จะห่วยจะชุ่ย พี่ขอลุยด้วยใจ" (1994) ส่งผลให้เขาได้รับรางวัลออสการ์ รางวัลสมาคมนักแสดงภาพยนตร์และโทรทัศน์ และรางวัลลูกโลกทองคำ เขายังคงรับงานแสดงภาพยนตร์และโทรทัศน์ต่อไป รวมทั้งดำรงตำแหน่งเป็นประธานของแอกเตอร์สตูดิโอซึ่งเป็นโรงเรียนสอนการแสดงในฮอลลีวูด จวบจนเสียชีวิตในเดือนกรกฎาคม ค.ศ 2017
ราชอาณาจักรบาเลนเซีย

ราชอาณาจักรบาเลนเซีย ([ˈreŋne ðe vaˈlensia];) ซึ่งตั้งอยู่บริเวณชายฝั่งตะวันออกของคาบสมุทรไอบีเรีย เป็นอาณาจักรองค์ประกอบของราชบัลลังก์อารากอน เมื่อราชบัลลังก์อารากอนรวมกับราชบัลลังก์กัสติยาเพื่อก่อตั้งราชอาณาจักรสเปน อาณาจักรบาเลนเซียจึงกลายเป็นหนึ่งในองค์ประกอบสำคัญในราชาธิปไตยสเปน
ราชอาณาจักรบาเลนเซียก่อตั้งขึ้นใน ค.ศ. 1238 เมื่อครั้งที่ยังมีสถานะเป็นไตฟาของชาวมัวร์ซึ่งต่อมาได้รับการพิชิตกลับมาในเรกองกิสตา ต่อมาได้ถูกยุบพร้อมกับอาณาจักรต่าง ๆ ที่เคยเป็นส่วนหนึ่งของราชบัลลังก์อารากอนตามพระราชกฤษฎีกานูเอบาปลันตาซึ่งพระเจ้าเฟลิเปที่ 5 แห่งสเปนทรงตราขึ้นใน ค.ศ. 1707 หลังจากสงครามสืบราชบัลลังก์สเปน
ในระหว่างที่มีสถานะเป็นราชอาณาจักร บาเลนเซียได้ใช้การปกครองโดยกฎหมายผ่านทางกฎบัตรบาเลนเซีย (Furs of Valencia) ซึ่งให้อำนาจและบทบาทในการปกครองตนเองภายใต้ราชบัลลังก์อารากอน และภายใต้ราชอาณาจักรสเปนในเวลาต่อมา